Τα γραφιστικά των τευχών της Οικοτοπίας ήταν πάντα ξεχωριστά
Από συντακτικό σημείωμα τεύχους της ΟΙΚΟΤΟΠΙΑΣ
Η **Οικοτοπία** είναι εναλλακτικό, κυρίως οικολογικό και κοινωνικό, περιοδικό που ξεκίνησε από τη Θεσσαλονίκη το 1989. Με περιεχόμενο κείμενα, μελέτες, σημειώματα, δοκίμια και αφιερώματα για την οικολογία, τις εναλλακτικές πολιτικές και κοινωνικές δράσεις, την προστασία του περιβάλλοντος και την θεωρία για την σχέση του/της ανθρώπου με την υδρόγειο. Με τις πρώτες εκδόσεις του έγινε το κέντρο της θεωρητικής δημόσιας συζήτησης για το διάλογο του νεοσύστατου τότε οικολογικού κινήματος με την κοινωνία. Η εκλαΐκευση και η διάδοση των κατακτήσεων της επιστημονικής έρευνας για το περιβάλλον αλλά και η ανάδειξη των πολλαπλών περιβαλλοντικών προβλημάτων της πόλης, του εγγύς περιαστικού περιβάλλοντος αλλά και των θυλάκων των προστατευόμενων περιοχών-πάρκων της Βόρειας Ελλάδος, είχε σαν αποτέλεσμα την σημαντική κυκλοφορία του και την επιρροή του στην διαμόρφωση της περιβαλλοντικής συνείδησης και του ακτιβισμού.

Τα πρώτα τεύχη είχαν δίμηνη ή τρίμηνη περιοδικότητα έκδοσης και ήταν τα περισσότερα 80σέλιδα.

Η Οικοτοπία δεν ήταν μόνο περιοδικό, ανέπτυξε διάφορες εξωστρεφείς δράσεις στη Θεσσαλονίκη. Χαρακτηριστικές τέτοιες πρωτοβουλίες ήταν το πρόγραμμα περιβαλλοντικής εκπαίδευσης για το Δημοτικό Σχολείο στον τότε Δήμο Συκεών (**Δράση ΒΙ.ΔΡ.Α.-Βίωση.Δράση.Αυτενέργεια**) και η ίδρυση ενός από τους πρώτους συλλόγους εθελοντών για την προστασία των δασών με διακριτικό τίτλο "**Σύλλογος Εθελοντικής Δασοπροστασίας και Πυρόσβεσης (ΣΕΔΑΠ)**".

Το 1997 γίνεται πιο εξωστρεφές. Αποκτά επιπλέον βάσεις σε Αθήνα και Κύπρο και γίνεται Πανελλήνιο και Πανκύπριο περιοδικό. Εκδίδει 7 βιβλία και διοργανώνει πλήθος εκδηλώσεων και εκστρατειών ενημέρωσης και ευαισθητοποίησης με περιβαλλοντικό και κοινωνικό περιεχόμενο.

Η αφίσα του Φεστιβάλ της Γιορτής της Γης το 2005. Τα γραφιστικά ήταν πάντα ξεχωριστά του Φεστιβάλ
Το 2001 ιδρύει ένα νέο φεστιβάλ, το Οικολογικό Φεστιβάλ «ΓΙΟΡΤΕΣ ΤΗΣ ΓΗΣ» στην ορεινή κοινότητα Βλάστη, στο νομό Κοζάνης. Διάσημη γιορτή και συγκέντρωση στην εξοχή, όπου εξελίσσονταν ομιλίες, συζητήσεις, εκθέσεις και συναυλίες. Το φεστιβάλ αυτό έχει γίνει πια ένας σημαντικός θεσμός για την περιοχή και η Οικοτοπία είναι ορόσημο του. Από το 2018 το φεστιβάλ διαχειρίζεται από μια τοπική ομάδα νεώτερων ανθρώπων.

Λογότυπο της Γιορτής της Γης
Μετά από την σύντομη περίοδο επανέκδοσής του, το 2011, αναστέλλει τη λειτουργία του έως το 2019. Στα τέλη του 2020 ξεκινά η νέα περίοδος της ψηφιακής έκδοσής του μαζί με την ταυτόχρονη ενεργοποίηση ιστοσελίδας αλλά και συστηματικών δημοσιεύσεων σημειωμάτων στα μέσα κοινωνικής δικτύωσης.

Στη νέα ιστοσελίδα είναι διαθέσιμα παλαιότερα τεύχη, βιβλία και άλλες πρωτοβουλίες της ΟΙΚΟΤΟΠΙΑΣ.

Εκδοτικές περίοδοι
------------------

Πρώτη περίοδος (1989-1995): 27 τεύχη - τα πρώτα τεύχη είχαν φουτουριστικά εξώφυλλα

Δεύτερη περίοδος (1997-2008): 47 τεύχη και 7 θεματικές εκδόσεις

Τρίτη περίοδος (2011-2012): 2 τεύχη και 1 θεματική έκδοση

Τέταρτη περίοδος (2019-σήμερα): 1 ηλεκτρονικό τεύχος

Ενδεικτικά άρθρα
----------------

* Χριστιανόπουλος Ντίνος *- ποιητής* (Δε θα γίνω υποχείριο κανενός) τ.#18 (1997)
* Για την αποκατάσταση της Εγνατίας οδού/ Γιώργος Ντούρος τ.#19 (2001)
* Αλήθειες και μύθοι για το Σέιχ Σου/ Οικολογικές Οργανώσεις Βορείου Ελλάδας τ.#20 (2002)
* Περιβαλλοντικές επιπτώσεις του πολέμου στο Ιράκ/ Μ. Μάρτιν τ.#26(2003)
* Κοινωνική Οικονομία/ Βασίλης Παπακριβόπουλος τ.#27(2003)
* Η περιβαλλοντική φιλοσοφία στο σχεδιασμό της πόλης/Γεωργίας Ρήτου & Απόστολου Τρομπούκη τ.#29 (2004)
* Χρυσορυχεία τ.#30 (2004)
* Πυρηνική εποχή: νέα εποχή και νέες προκλήσεις/ Μιχάλης Προμπονάς τ.#35 (2005)
* Ζωογραφήματα, οικοτουριστικά προγράμματα, μολυσματικές αρρώστιες στην εποχή της παγκοσμιοποίησης - Denis Pirages τ.#36 (2006)
* Τα σκουπίδια δεν είναι για πέταμα,/ Μιχάλης Προμπονάς τ.#37 (2006)
* Το τοπίο των ελαιώνων στην Πελοπόννησο τ.#44 (2008)
* Η οικολογία στην ευρωβουλή/ Δημήτρης Παπαδημούλης τ.#46 (2008)
* Να βγούμε από τα διλήμματα, να μιλήσουμε για τις εναλλακτικές λύσεις/ Sven Giegold τ.#1 (2011)
* Απολιγνιτοποίηση - Ευκαιρία για ένα νέο όραμα για τη Δυτ. Μακεδονία/ Λευτέρης Ιωαννίδης τ.#1 (2020)

Πηγές
-----

 Αρχειοθετήθηκε 2020-07-02 στο Wayback Machine.